**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **Օ Ր Ե Ն Ք Ը**

 **«ՀԱՐԿԱՅԻՆ ԾԱՌԱՅՈՒԹՅԱՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Հարկային ծառայության մասին» 2002 թվականի հուլիսի 3-ի ՀՕ-407-Ն օրենքում (այսուհետ՝ Օրենք) կատարել հետևյալ լրացումները.

1. Օրենքի 13-րդ հոդվածի 3-րդ մասը լրացնել նոր 9-րդ կետով՝ հետևյալ բովանդակությամբ.

«9) մատուցել և/կամ առաջարկել հաշվապահական ծառայություններ (այդ թվում՝ միջնորդավորված):»:

2. Օրենքի 39-րդ հոդվածը լրացնել նոր 10-րդ և 10.1-ին կետերով՝ հետևյալ բովանդակությամբ.

«10) յուրաքանչյուր տարվա համար մինչև տվյալ տարվա հունվարի 20-ը՝ հարկային մարմնի ղեկավարի կողմից սահմանած ձևի հայտարարագրի ներկայացումը հարկային մարմին՝ հաշվապահական գրասենյակների հետ փոխկապակցվածության և շահերի վերաբերյալ:

10.1) Սույն հոդվածի 10-րդ կետում նշված հայտարարագրում ներառվում են հետևյալ տվյալները՝

ա. հայտարարատու հարկային ծառայողի՝ հաշվապահական գրասենյակների հիմնադիր կամ մասնակից չհանդիսանալու, ինչպես նաև այդ գրասենյակների կառավարման, վարչական կամ վերահսկողական մարմիններում ներկայացված չլինելու մասին.

բ. այն հաշվապահական գրասենյակների անվանումը և գտնվելու վայրը, որոնց հիմնադիր կամ մասնակից են հանդիսանում հայտարարատու հարկային ծառայողի հետ արյունակցական կապի 1-ին աստիճանի մեջ գտնող անձինք (զավակները, ծնողները, քույրերը և եղբայրները).

գ. այն հաշվապահական գրասենյակների անվանումը և գտնվելու վայրը, որոնց կառավարման, վարչական կամ վերահսկողական մարմիններում ներկայացված են հայտարարատու հարկային ծառայողի հետ արյունակցական կապի 1-ին աստիճանի մեջ գտնող անձինք (զավակները, ծնողները, քույրերը և եղբայրները):»:

**Հոդված 2.** Օրենքի 42-րդ հոդվածի 5-րդ մասում «8-րդ կետով» բառերը փոխարինել «8-րդ և 10-րդ կետերով» բառերով:

**Հոդված 3.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: 2018 թվականի համար սույն օրենքով սահմանված հայտարարագիրը ներկայացվում է օրենքի ուժի մեջ մտնելուց հետո 3 ամսյա ժամկետում:

**Հ Ի Մ Ն Ա Վ Ո Ր ՈՒ Մ**

**«ՀԱՐԿԱՅԻՆ ԾԱՌԱՅՈՒԹՅԱՆ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ԸՆԴՈՒՆՄԱՆ**

«Հարկային ծառայության մասին» Հայաստանի Հանրապետության օրենքում լրացումներ և փոփոխություն կատարելու մասին» ՀՀ օրենքի նախագծի մշակումը պայմանավորված է այն հանգամանքով, որ պրակտիկայում հանդիպում են դեպքեր, երբ հարկային ծառայողների կողմից հարկ վճարողների համար մատուցվում են միջնորդավորված հաշվապահական ծառայություններ, ինչն իր հերթին հանգեցնում է հարկ վճարողների կողմից ներկայացված հաշվարկ-հաշվետվություններում հարկեր վճարելու պարտականությունից խուսափելուն:

Նշվածի վերաբերյալ բազմիցս քաղաքացիական հասարակության կազմակերպությունների /ՔՀԿ/ կողմից հարկային մարմին են ներկայացվում բողոքներ՝ հարկային ծառայողների նշված վարքագիծը բացառելու ուղղությամբ:

Հարկային մարմինը նպատակ ունենալով իր ամենօրյա աշխատանքի արդյունքում նշված գործելաոճը հասցնել նվազագույնի և հիմք ընդունելով ՀՀ կառավարության 2018 թվականի հունվարի 18-ի թիվ 133-Ն որոշումը, որի 1-ին կետի 1-ին ենթակետով հաստատված թիվ 3 հավելվածի 5-րդ կետի 1-ին ենթակետով նախատեսվել է մշակել իրավական ակտի նախագիծ՝ հարկային ծառայողների համար նախատեսելով պատասխանատվություն միջնորդավորված հաշվապահական ծառայություններ առաջարկելու և/կամ մատուցելու համար՝ ուստի նշված իրավակարգավորումները, որպես **հարկային ծառայողի նկատմամբ կիրառվող սահմանափակում,** հարկային մարմնի կողմից սահմանվել/լրացվել են «Հարկային ծառայության մասին» ՀՀ օրենքում: